Kansas City Chiefs
<s>Kansas City Chiefs su NFL momčad koja se natječe u zapadnoj diviziji AFC konferencije.</s><s>Smješteni su u Kansas Cityju u Missouriju, a domaće utakmice igraju na Arrowhead Stadiumu.</s><s>Chiefsi su svoje prve sezone igrali u tadašnjoj AFL ligi koju su osvajali tri puta, što su do danas najveći uspjesi kluba.</s>

<s>Povijest kluba</s>

<s>Počeci u AFL-u 
Kansas City Chiefsi su bili jedan od klubova osnivača AFL lige, suparničke lige NFL-u, koja je počela s radom 1960. godine.</s><s>Chiefsi su zapravo bili osnovani u Dallasu, i to pod imenom Dallas Texans.</s><s>Tako su se natjecali svoje prve tri sezone.</s><s>Posljednje sezone u Dallasu, 1962. godine, klub osvaja svoj prvi naslov prvaka pobjedom nad još jednom momčadi iz Texasa, Houston Oilersima, rezultatom 20:17.</s>

<s>Unatoč osvajanju naslova, Dallas Texansi 1963. sele u Kansas City,  gdje pod imenom Kansas City Chiefs postaju jedna od najjačih momčadi AFL-a.</s><s>Ponovno osvajaju naslov prvaka 1966. i kao predstavnik AFL-a po prvi put u povijesti igraju protiv pobjednika NFL lige Green Bay Packersa.</s><s>Ta utakmica je kasnije postala poznata kao prvi Super Bowl u povijesti, a osvojili su ga Packersi pobjedom 35:10.</s><s>Chiefsi osvajaju AFL ligu po treći put 1969. nakon pobjede nad svojim možda i najvećim rivalima iz AFL-a Oakland Raidersima.</s><s>U Super Bowlu ih ovaj put očekuju Minnesota Vikingsi.</s><s>Chiefsi, predvođeni quarterbackom Lenom Dawsonom, pobjeđuju favorizirane Vikingse 23:7 i osvajaju svoj prvi i jedini Super Bowl do danas.</s>

<s>Pri dnu u NFL-u 
Svih 10 momčadi AFL-a 1970. prelazi u NFL ligu, a Chiefsi su smješteni u zapadnu diviziju AFC konferencije.</s><s>Do prvog doigravanja u NFL-u dolaze 1971. nakon što su osvojili svoju diviziju sa 10 pobjeda, ali gube u prvoj utakmici protiv kasnijih finalista Miami Dolphinsa nakon dva produžetka sa 27:24.</s><s>Sljedećih petnaestak godina zbog starenja i osipanja nekoć pobjedničke momčadi Chiefsi postaju jedna od najslabijih momčadi cijele lige.</s><s>Do 1986. bilježe samo tri pobjedničke sezone, pritom promijenivši glavnog trenera pet puta.</s><s>Uz to, 1983. na draftu propuštaju izabrati buduće članove "Kuće slavnih", quarterbackove Dana Marina i Jima Kellya.</s><s>Ulazak u doigravanje 1986. konačno je nagovijestio dolazak boljih dana za Chiefse.</s><s>Sa deset pobjeda u regularnom dijelu sezone, po prvi put od 1971. ulaze u doigravanje, ali ih New York Jetsi pobjeđuju u prvoj utakmici a 35:15.</s>

<s>Ponovni uspon u devedesetima</s>

<s>1989. momčad preuzima trener Marty Schottenheimer i već je iduće sezone uvodi u doigravanje.</s><s>U idućih sedam sezona Chiefsi su u doigravanju šest puta, te im devedesete postaju najbolje razdoblje još od slavnih šezdesetih.</s><s>Predvođeni quarterbackom Joeom Montanom, 1993. po prvi put u posljednje 22 godine osvajaju diviziju i nakon pobjeda protiv Pittsburgh Steelersa i Houston Oilersa dolaze do konferencijskog finala gdje gube od Buffalo Billsa 30:13.</s><s>Chiefsi sa 13 pobjeda osvajaju diviziju i 1995. i 1997. godine, ali ispadaju iz doigravanja odmah u prvoj utakmici nakon poraza od Indianapolis Coltsa i Denver Broncosa.</s>

<s>Od 2003. do danas 
Chiefsi pod trenerom Dickom Vermeilom osvajaju diviziju i 2003.</s><s>Predvođeni quarterbackom Trentom Greenom i running backom Priestom Holmesom, ponovno pobjeđuju u 13 utakmica u sezoni.</s><s>Međutim, prva utakmica doigravanja im je opet i posljednja, i to opet nakon poraza od Indianapolis Coltsa Peytona Manninga 38:31.</s><s>Do danas, Chiefsi ulaze još triput u doigravanje (2006., 2010. i 2013.).</s><s>Nakon što su 2012. zabilježili najslabiji učinak lige i dobili prvi izbor na draftu 2013. (njime biraju offensive tacklea Erica Fishera  ), Chiefsi mijenjaju trenera.</s><s>Novi trener postaje dotadašnji trener Philadelphia Eaglesa Andy Reid, a Chiefsi dovode i novog quarterbacka Alexa Smitha.</s><s>Reid i Smith 2013. dovode momčad do devet pobjeda u prvih devet susreta i ulaze u doigravanje.</s><s>U utakmici wild-card runde u kojoj su u trećoj četvrtini imali vodstvo od 38:10, Chiefsi gube od velikih rivala iz prošlosti Coltsa sa 45:44.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

